**200914**

**Қанша рет сұрау керек?**

***«Әке, тілегімді қабыл алғаның үшін Саған ризамын! Тілегімді әрқашан қабыл алатыныңды білемін. Алайда айналамда тұрған жұрт Мені Өзіңнің жібергеніңе сенсін деп мұны айтып тұрмын!»***

***(Жохан 11:41-42)***

Мінажат – бұл, кез келген жолмен әділеттілікке қол жеткізу деген емес.

Жаңа өсиетте, мінажат - бұл баланың Әкесімен қарым-қатынасы сияқты екендігі анық жазылған. Ғалаттықтарға арналған хатта біз, Оның Ұлы Иса Мәсіхке сену арқылы Көктегі Әкенің балалары болдық дегеніне назар аударыңызшы. Енді бірінші сұрағымызға оралайық. Құдайдан жауап алу үшін сізге қанша рет сол өтінішпен жүгіну керек? Сізге бір сұрақ қоюға рұқсат етіңіз: «Кішкентай кезіңізде әкеңізден сізге жауап беру үшін неше рет сұрауыңыз керек болды?» Сіз оның назарын өзіңізге аудара салысымен, ол сізге бірден жауап берді емес пе? Бірақ ол сізге әрдайым сұрағаныңызды беріп тұрды ма? Жоқ, кейде сізге деген сүйіспеншілігіңнен ол сіздің сұрағаныңызды бермей қалған кездері болды.

Кейде, сіз, Құдайдан Оның еркіне сай нәрсені сұрап, жауабын күтіп жүрмін деп сенімді болсаңыз, мінажат етуде сізге табандылық қажет болуы мүмкін. Немесе, егер өзіңіздің аспанмен тығыз байланыста екеніңізді сезінсеңіз, бірақ әлі де мінажатыңызға жауап алмасаңыз, онда енді сол нәрсе туралы қайта сұраудың қажеті жоқ. Оның жауабын жібергені үшін Құдайға алдын-ала алғыс айтуды бастаңыз және Оның сұраған нәрсеңізді жасауын күтіңіз. Иса бұл туралы былай айтты: «Сендер сондайларға ұқсамаңдар! Себебі көктегі Әкелерің өздерің сұрамай тұрып-ақ, сендерге не керек екенін біледі.» (Матай 6:8)

Құдайдың мінажатыңыздың қабылданғанына сенімді болсаңыз, көп ұзамай оған жауап аласыз. Бұл шынымен де солай!

Құдайдың жоспарлары көбінесе біздің кестемізге қайшы келуі мүмкін. Шыдамдылық дегеніміз - Құдайға сенім артуды үйрететін сабақ. Бізде күткен жауаптың бізге көрінетін белгілері әлі болмаса да, Ол біздің мінажатымызға құлақ асып қойғанына сенуіміз керек.